CELEX: C2007/315/93
Language: sl
Date: 2007-12-22 00:00:00
Title: Zadeva F-117/07: Tožba, vložena 25. oktobra 2007 – Kolountzios proti Komisiji Evropskih skupnosti

22.12.2007   
            
            
               SL
            
            
               Uradni list Evropske unije
            
            
               C 315/48
            
         Tožba, vložena 25. oktobra 2007 – Kolountzios proti Komisiji Evropskih skupnosti
   (Zadeva F-117/07)
   (2007/C 315/93)
   Jezik postopka: francoščina
   Stranki
   
      Tožeča stranka: Kolountzios (Bruselj, Belgija) (zastopniki: S. Orlandi, A. Coolen, J.-N. Louis in E. Marchal, odvetniki)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               za nično naj se razglasi Odločba Komisije z dne 11. maja 2007 o zavrnitvi zahteve tožeče stranke za izračun bonusa pokojninskih pravic, ki jih je pred svojo zaposlitvijo pridobila v drahmah pri grških pokojninskih organih TMSEDE in ELPP, ob uporabi posodobljenega srednjega menjalnega tečaja, ki ga je določila Komisija za upoštevanje nihanj drahme v obdobju plačevanja prispevkov;
            
         
               —
            
            
               toženi stranki naj se naloži plačilo stroškov.
            
         Tožbeni razlogi in bistvene trditve
   Tožeča stranka, uradnik z nazivom AD 12 v plačilnem razredu 4 v utemeljitev tožbe navaja tri tožbene razloge, od katerih je prvi nezakonitost splošnih določb za izvajanje (v nadaljevanju: SDI) člena 11(2) Priloge VIII h Kadrovskim predpisom (in še podrobneje člena 7(3) ter če je potrebno, nezakonitost te kadrovske določbe.
   Drugi tožbeni razlog je kršitev člena 3 Uredbe Sveta (ES) št. 1103/97 z dne 17 junija 1997 o nekaterih določbah v zvezi z uvajanjem eura (UL L 162, str. 1).
   Tretji tožbeni razlog je kršitev načel pravne varnosti, enakega obravnavanja in prepovedi diskriminacije.